als_Latn dik_Latn sag_Latn
Nuk kanë munguar batutat e Kryeministrit Edi Rama me gazetaren Rudina Xhunga, në intervistën e tij për emisionin “Dritare”.
Nga Durrësi, Rama u ndal tek partitë e vogla dhe replikat e tij në këtë fushatë elektorale veçanërisht me LSI-në.
Duket se ka mjaftuar një ngacmim i gazetares, që Rama t’i përgjigjet me batutë:
Pjesë nga debati:
Rama: Unë nuk e kam me këtë apo atë parti. Unë e kam me sistemin dhe për reformimin e administratës publike. Pra janë disa parti, të cilat e vetmja gjë që duan është tepsia e pushtetit. Ajo që kërkoj nga shqiptarët është të na japin mundësinë dhe mbështetjen për të qeverisur të vetëm, të na japin timonin pa të tjerë në prehër.
Xhunga: Po a nuk është kjo diktaturë?
Rama: Nëse SHBA, Britania, Gjermania, Franca etj janë diktaturë atëherë edhe kjo është diktaturë.
Xhunga: Ahh..
Rama: E ke të bukur këtë kur të del një batutë “ahhh”. Tani do vazhdojmë intervistën.
Xhunga: Jo por nuk e dija që e keqja ime paskan qenë partitë e vogla.
Rama: Jazëk nëse i ke votuar. Tani po të them mesazhin e një zonje që më ka mbetur në fyt. Ajo më shkruante ku më tregonte se ishte në punë në administratë prej 20 e kusur vitesh. Dhe më thoshte se ishte demokrate dhe se asnjëherë nuk kishte votuar PS-në. Por ajo më falënderonte, edhe pse unë nuk kisha lidhje fare, jo se nuk iku nga puna, por sepse i iku drejtori për të cilin më tha se i paguan përqindje çdo muaj nga rroga. E.C/ Copyright Tiranapost.al
als_Latn als_Latn als_Latn als_Latn als_Latn als_Latn als_Latn mri_Latn als_Latn als_Latn als_Latn